
ДО ОБЩИНСКИ СЪВЕТ 
гр.НЕСЕБЪР

Д О К Л А Д Н А   З А П И С К А

от   НИКОЛАЙ КИРИЛОВ ДИМИТРОВ-
          КМЕТ НА ОБЩИНА НЕСЕБЪР
ОТНОСНО: Проект за бюджет на Община Несебър за 2026г.
ДАМИ И ГОСПОДА ОБЩИНСКИ СЪВЕТНИЦИ,

Проектобюджетът на Община Несебър за 2026 г. е разработен с цел осигуряване на устойчиво и интегрирано местно развитие чрез оптимално разпределение на ресурсите за дейностите на общината и запазване на финансова стабилност. Основни цели са подобряване жизнената среда и качеството на живот, социалната и културна среда, оптимизиране качеството и обхвата на публичните услуги,  поддържане и подобряване на социалната и техническа инфраструктура, както и поддържане условията на прозрачност, широка публичност и граждански контрол при планирането и разходването на публични средства при осъществяване политиката на общинската администрация по отношение  изграждането на нов облик на града и разкриване на възможности за устойчиво развитие и повишаване привлекателността на района.

Проектобюджетът е изготвен на основание чл. 84 от ЗПФ и в съответствие с  изискванията нормативната уредба, а именно:

· обнародвания в Държавен вестник брой 69/31.07.2026 г. Закон за държавния бюджет на Република България за 2026 г. (ЗДБРБ за 2026 г.)
· ПМС №102/12.08.2026г.за изпълнение на ЗДБРБ за 2026 г.
· РМС №497/03.07.2026 г. за приемане на стандарти за делегираните от държавата дейности през 2026 г., с натурални и стойностни показатели 

· Наредбата №12 за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на общинския бюджет на Община Несебър

· Закона за местно самоуправление и местна администрация 

· Закона за публичните финанси.

Предложения Бюджет на Община Несебър е разработен при отчитане на положителните тенденции в развитието на местната икономика, устойчивото изпълнение на собствените приходи и необходимостта от запазване на финансовата стабилност на общината.
В настоящия проект се представени основните приоритети и финансови параметри, залегнали в проекта за бюджет на Община Несебър за 2026 г. Отчетени са всички външни фактори и е извършен задълбочен анализ на реалното финансово състояние на общината. След  преглед на постигнатите нива на постъпленията от местни данъци, такси, услуги, наеми и други общински приходи през 2025 г. е направена прогноза за приходите от местни дейности в бюджет 2026 г. 

С разработването и приемането на бюджет 2026 г. се цели развитие на общината и  осигуряване на достъпни и качествени публични услуги във функциите образование, здравеопазване, социални дейности, поддържане на инфраструктурата, чистотата, както и осигуряване на спортни, културни и други икономически дейности, необходими на жителите на община Несебър. Проектът на бюджета за 2026 г. се основава на планирани действия за ефективно и ефикасно използване на бюджетния ресурс, прогноза на собствените приходите, близка до реалното изпълнение и оптимизиране на всички разходи, особено в местните дейностите. Запазва се тенденцията за финансова стабилност, чрез спазване политиката на финансова дисциплина, повишаване нивата на събираемостта на собствените приходи и просрочени вземания, привличане на средства чрез кандидатстване за финансиране по европейски проекти, програми и фондове. 

Бюджет 2026 г. е първият който се разработва и изпълнява в условията на въвеждане на еврото като основна парична единица от 01.01.2026г. като са отчетени редица фактори, които оказват влияние върху разходната част на бюджета. Продължаващото повишаване на цените на стоките и услугите води до увеличаване на разходите за издръжка на общинските дейности. Това се отразява върху цените на електроенергията, горивата, строителните материали, ремонтните дейности, услугите по сметосъбиране и сметоизвозване. Инфлационния натиск създава необходимост от по-голям финансов ресурс за осигуряване на същия обем и качество на публичните услуги. При наличие на инфлация увеличението на бюджетни показатели в номинално изражение не означава автоматично подобряване на реалното финансово състояние на общината. Особено важно е средствата да бъдат насочени приоритетно към дейности с пряк ефект върху качеството на живот на гражданите.
Бюджетът на Община Несебър гарантира финансова обезпеченост на всички структури на бюджетна издръжка, с оглед изпълнение на техните функции в областта на образованието, социалните дейности, здравеопазването, културата, спорта, чистотата, благоустрояването и други предоставяни услуги на гражданите на общината.

Промени за 2026 г. 

- Увеличаване на държавните трансфери и единните разходни стандарти в дейностите общинска администрация, отбрана и сигурност, образование, здравеопазване, социални дейности и култура;
- Увеличаване на трансфера за финансиране на местни дейности – обща изравнителна субсидия;
- Увеличаване размера на трансферите за зимно поддържане и снегопочистване и на целевата субсидия за капиталови разходи;
- Увеличаване на МРЗ от 01.01.2026 г. от 1077 лв. на 620 Е – Постановление на МС №243 от 13.11.2025 г..
Изготвянето на проекта на бюджета за 2026 година в приходната част е извършено при спазване размерите на бюджетните взаимоотношения между централния бюджет и бюджета на Община Несебър за 2026 г., определени със Закона за публичните финанси и Закона за държавния бюджет на Р.България за 2026 г., очакваните постъпления от общинските данъчни и неданъчни приходи и индикативен разчет на средствата от Европейския съюз. 

В разходната част за делегираните от държавата дейности са планирани средства за издръжка и капиталови разходи, при спазване на изискванията на Закона за публичните финанси, разпределени по дейности, функции и параграфи. 

За 2026 г. се запазват видовете субсидии от централния бюджет за бюджетите на общините: обща субсидия за делегираните от държавата дейности, трансфери за местните дейности, включващи обща изравнителна субсидия и трансфер за зимно поддържане и снегопочистване на общински пътища и целева субсидия за капиталови разходи. 

Допълнително са отпуснати средства за други целеви трансфери за увеличение на трудови възнаграждения.

В приходната част на бюджета е заложена бюджетна прогноза за данъчните приходи, прогноза за постъпленията от местни такси, операции с общинско имущество, глоби, лихви и други неданъчни приходи, както и бюджетните взаимоотношения между централния бюджет и бюджета на общината за 2026 г. 

През 2026 г. се запазват данъчните ставки за общинските данъчни приходи – патентен данък,  данък недвижими имоти, данък върху превозните средства, данък при придобиване на имущество по дарение и възмезден начин и туристическия данък.

Планираните приходи са на база анализ на изпълнението през 2024 година, очакваните приходи от просрочия и действащите към момента размери на данъци, такси и цени на услуги съгласно действащите наредби. 

Макрорамката на проекта за бюджет 2026г. е  73 538 000 Е в това число :

За делегирани държавни дейности:                                       18 467 439 Е
За дейности общинска отговорност:                                      55 070 561 Е
в  т.ч.
за дофинансиране  с местни приходи на делегирани от държавата дейности:                                                                            4 643 575 Е
В предвид гореизложеното и на основание чл.52 ал.1  и чл.21 ал.1 т.6, във връзка с чл.27, ал.4 и ал.5 от ЗМСМА, чл.94 ал.2 и ал.3 и чл.39 от Закона за публичните финанси , във връзка с разпоредбите на ЗДБРБ за 2026 г. и Наредба за условията и реда за съставяне на тригодишна бюджетна прогноза за местни дейности за съставяне, приемане, изпълнение и отчитане на бюджета на Община Несебър предлагам на Общински съвет да вземе следните 
Р Е Ш Е Н И Я 

1.Приема бюджета на Община Несебър за 2026г., както следва в евро :

1.1 .По приходите  в размер на    73 538 000 Е, съгласно /Приложение № 1 /
В т.ч.
1.1.1.Приходи за делегирани от държавата дейности  в размер на  18 467 439 Е в т.ч.:
   1.1.1.1.Обща субсидия за делегирани дейности в размер на  

17 384 423 Е;

   1.1.1.2.Временни безлихвени заеми – 28 435 Е;
   1.1.1.3.Преходен остатък от 2025г. в размер на 1 334 535 Е, от които /-/279 954 Е – чужди средства по Програми  , и 1 054 581 Е разпределени както следва:
· 78 513 Е – за Функция „Отбрана и сигурност”
· 765 429 Е – за Функция „Образование”
· 583 Е – за функзия „Здравеопазване“

· 133 119 Е – за Функция „Соц. осигуряване, подпомагане и грижи”
· 76 937 Е – за Функция „Икономически дейности и услуги“

1.1.2.Приходи от местни дейности  в размер на 55 070 561 Е
в т.ч.

1.1.2.1. Данъчни приходи в размер на 24 240 000 Е.

1.1.2.2. Неданъчни приходи в размер на  20 320 036 Е.

1.1.2.3. Трансфери за местни дейности  в размер на  2 022 600 Е в т.ч.

1.1.2.3.1. Обща изравнителна субсидия - трансфер за зимно поддържане и снегопочистване в размер на 54 900 Е.
1.1.2.3.2.Целева субсидия за капиталови разходи за местни дейности в размер на 879 800 Е.
1.1.2.3.3. Други целеви трансфери с код СЕБРА – 1 087 900 Е.
1.1.2.4.Погашения на главници по  общински  заеми  в размер на
 /-/1 000 000 Е.

1.1.2.5.Трансфери между бюджетни сметки в размер на 
 /-/1 000 000 Е.
1.1.2.6.Получени дългосрочни заеми – 3 835 000 Е.

1.1.2.7.Преходен остатък от 2025г. в размер на 6 764 125 Е, от които  /-/111 200 Е -  чужди средства по европейски програми, и 6 652 925 Е разпределени  във функция „Жилищно строителство, БКС и опазване на околната среда”.
1.2. По разходите
в размер на     -     73 538 000 Е
Разпределени по дейности ,функции, групи и параграфи - съгласно  Приложение №2 и №2а,2б,2в
2.Общински съвет - Несебър одобрява :
2.1.Индикативен годишен разчет за сметките за средства от Европейския съюз, съгласно Приложение №3.
2.2.Поименен списък на капиталовите разходи за 2026г. в размер на 13 009 270 Е по обекти и източници на финансиране, съгласно Приложение №4а,4б,4в  в т.ч. одобрява разпределението на целевата субсидия за капиталови разходи  в размер на 879 800 Е за 2026г. както следва:
· За обект „Реконструкция и изграждане на улици, тротоари, съоръжения и принадлежностите към тях, във вътрешно блоково пространство в УПИ 1-общ., кв.6401 по плана на КК "Слънчев бряг-запад" гр.Несебър   ЕТАП № 1" – 439 900 Е.
· За обект „Реконструкция и изграждане на улици, тротоари, съоръжения и принадлежностите към тях, във вътрешно блоково пространство в УПИ 1-общ., кв.6401 по плана на КК "Слънчев бряг-запад" гр.Несебър   ЕТАП № 2“ – 439 900 Е.
2.3.На основание чл.21 т.2 от ЗМСМА утвърждава числеността на персонала и разходите за заплати в бюджетните организации през 2026г.,както следва:
2.3.1.Утвърждава  численост на персонала в делегираните от държавата дейности и за дофинансираните с местни приходи 
дейности, без звената от системата на народната просвета, които прилагат системата на делегираните бюджети, средства за работни заплати съгласно Приложение №5.
2.3.2. Утвърждава численост на персонала и средствата за работни заплати в местни дейности, съгласно Приложение №6.

3.Определя лимит в размер на 900 000 Е за дофинансиране на училищата на територията на общината като същите бъдат предоставени на съответното училище след доказан недостиг за издръжка на учебното заведение със средствата по ЕРС за 2026г., с мотивирано искане до кмета на общината.
4.Одобрява стандарти за издръжка в детските заведения на едно дете в размер на 500 Е. , като стандарта не включва  разходите за вода, горива и ел. енергия, текущи ремонти и капиталови разходи.
5.Общински съвет – Несебър приема разчета  на следните целеви разходи в евро :

5.1.За членски внос и участие в нетърговски организации  - 50 000 Е.
  5.2.Помощи за социално слаби граждани  по решение на Общински съвет
-   до  100 000 Е.
5.3.Еднократна финансова помощ за новородени и по програма „Ин    витро -  до  312 000 Е.

  5.4.За превози – до   150 000 Е.
в т.ч.
5.4.1. Да се заплаща от бюджета на Общината 50% от стойността на абонаментни месечни карти за вътрешноградски транспорт,  на пенсионирани  граждани , получаващи пенсия по условията на глава шеста от Кодекса за социално осигуряване, навършили възрастта по чл.68, ал.1-3 от същия кодекс.
5.4.2.Да се закупуват за междуселищни и общински превози от Общината, тримесечно по 64 пенсионерски карти до края на 2026г., които да се ползват безплатно само от пенсионери от съответното селище, както следва: за гр.Обзор – 8бр., гр.Свети Влас, с.Равда, с.Оризаре, с.Тънково, с.Кошарица и с.Гюльовца – по 8бр. карти за всяко селище; с.Приселци , с.Паницово, с.Раковсково и с.Баня – по 2бр. карти за всяко селище. Картите да се съхраняват от кмета на населеното място.
5.4.3.Да се закупят от общинската администрация карти за вътрешноградски транспорт на пътуващите ученици от училищата в Община Несебър за учебно време, по ред определен от кмета на общината.
         5.4.4.Дава  съгласие  да  бъдат  заплащани стойността  на абонаметни карти,  за междуградски транспорт  в  района  на Община Несебър на пътуващи ученици на социално слаби семейства  за  учебно време по ред  определен от  директорът на съответното училище, съгласуван с Директор дирекция Здравеопазване, образование и соц. дейности.
           Утвърденият от директора списък на пътуващите  ученици се   представя на съответният превозвач.        
 Общият  брой  на  правоимащите ученици не може да надвишава  20% от списъчният състав на съответното училище утвърден с Образец №1, като при необходимост по предложение на съответният директор  с   решение на Общинският съвет може да бъде  променян  процента на правоимащите ученици.
5.4.5.Да се поеме за сметка на общинския бюджет разликата от размера на компенсацията от стойността на безплатния транспорт на деца и ученици по чл.283 ал.2 от ЗПУО  до стойността на абонаментната карта за междуградски транспорт.
5.4.6.Общински съвет – Несебър дава съгласие за изплащане на пътни разноски на ученици с умствена изостаналост, които посещават специализирани училища в гр.Бургас и техните придружители, срещу представяне на разходооправдателени  документи  / билети или фактура за закупена карта./
5.4.7.Да се заплаща от бюджета на Общината стойността на вътрешноградския транспорт от гр. Несебър до Гробищен парк гр. Несебър за нуждите на населението в съботните дни през годината. 

5.5. За награден фонд  -„Спортист на годината„ и „24-май Ден на светите братя Кирил и Методий, на бълг. азбука, просвета и култура и на славянската книжовност” - по решение на Общински съвет - до 10 000 Е. За провеждане на конкурс за авторски проект статуя на „Света Богородица“ определя награден фонд в размер на 5 000 Е , както следва: за първо място – 2 500Е, за второ място  - 1 500 Е и за трето място  - 1 000 Е.
5.6. За стипендии  – до 75 000 Е.
5.7. Средства за фонд „Култура” в размер на 25 000 Е.
6.Приема следните лимити за  целеви разходи:

6.1.Социално-битови  разходи в размер на 3% от утвърдените разходи за основни заплати на лицата, назначени по трудови правоотношения.
6.2.Представителни разходи в размер на   126 000 Е.,

 В т. ч.   

Кмет на Община 



 - 84 000 Е.

Председател на Общински съвет              - 42 000 Е.
7.На основание чл.32, ал.1, т.2 и ал.2  от   ПМС 102/ 12.08.2026г. за изпълнение на Закона за държавния бюджет на Р. България за 2026г. ОС-Несебър утвърждава приложените към докладната записка списъци на длъжностите и на лицата, които имат право на транспортни разноски в  размер на 85% от  стойността на абонаментната карта за превоз на междуградски транспорт по съответното направление.
7.1.Разходите  се извършват в рамките на средствата по бюджета на структурното звено, не се считат за социални и се отчитат като разходи за съответната дейност въз основа на документи, удостоверяващи извършването им (фактури за гориво, билети и абонаментни карти).
7.2.При отсъствие от работа на служители и работници до три работни дни в рамките на календарния месец, се ползва пълният размер на компенсацията.
7.3.При отсъствие от работа на служители и работници над три работни дни в рамките на календарния месец, размерът на компенсацията  се изчислява пропорционално на отработените дни.    

7.4.Общински съвет – Несебър дава съгласие да бъдат заплащани  транспортни разноски от  местоживеенето  до местоработата и обратно на  лица, назначени през 2026г., след приемане на настоящото решение, на  свободни щатни длъжности или такива, назначени по заместване.
7.5.Част от транспортните разходи на лицата от педагогическия персонал в детски заведения, училища и обслужващи звена се възстановяват в размер до 100 % от стойността на абонаментната карта за пътуване по маршрута от местоживеене до месторабота в друго населено място и обратно. Конкретният размер на транспортните  разходите, които се възстановяват се определя със заповед на директора на съответното учебно заведение. 
7.6.Част от транспортните разходи на лицата от непедагогическия персонал в детски заведения, училища и обслужващи звена се възстановяват в размер до 85 % от стойността на абонаментната карта за пътуване по маршрута от местоживеене до месторабота в друго населено място и обратно. Конкретният размер на транспортните  разходите, които се възстановяват се определя със заповед на директора на съответното учебно заведение, съобразно бюджета на учебното заведение.

7.7.Да се изплащат транспортни разходи в размерите по т.7.1. , т.7.6. на служители и работници, които в течение на календарната година сменят местоживеенето си, след подаване на заявление до работодателя си и документ, отразяващ това обстоятелство, да имат право да ползват пътни разходи от местоживеенето до месторабота. 
7.8.Да се изплащат транспортни разходи на експерт „Военен отчет“ на територията на община Несебър към военно окръжие  - 100% от стойността на билета/карта/.
Приложение: Списъци
8.Приема разчет  за субсидии на организации с нестопанска цел в размер на 1 007 500 Е., в т.ч.:

8.1.За спортни клубове – 610 000 Е.

8.2.За читалища – 255 000 Е.

         8.3.За СНЦ „ Черно море” гр.Несебър - /пенсионерски клубове/ – 57 500 Е.
8.4.За Други сдружения с нестопанска цел, регистрирани на територията на Община Несебър и извършващи дейности в полза на мастната общност,  до 85 000 Е., разпределени съгласно решение на Общинския съвет.
9. Отпуска  средства за Районна служба   „Пожарна безопасност и  защита на населението ” гр.Несебър -  2 600 Е  за закупуване гориво, 10 200 Е за материали, поддръжка, аварийни ремонти, в т.ч. за провеждане на районно състезание на МПО „Млад огнеборец” и  за закупуване на строителни материали за основен ремонт на фасадата на сградата на РСПБЗН-Несебър.  Дава съгласие да се изразходват средства в размер до 50 000 Е от  дейност 239 –Други дейности по вътрешната сигурност,  за заплащане на командировъчни разходи, пътни разходи и разходи за нощувки на 15 служители от  ОД на МВР - „Пожарна безопасност и  защита на населението”  за периода 01.07.2026г. – 30.09.2026г. 

10.Отпуска  средства за ОД на МВР гр. Бургас , както следва

10.1.  За- РУ – гр. Несебър -  за закупуване на  гориво 30 000Е и за материали – 20 500Е. Дава съгласие да се изразходват средства в размер до 205  000Е от  дейност 239 –Други дейности по вътрешната сигурност,  за заплащане на командировъчни разходи, пътни разходи и разходи за нощувки на до 73 служители от  ОД на МВР    за периода 10.06.2026г. – 15.09.2026г. 
10.2. За  Главна дирекция „ ЖСОБТ“- Зонално жандармерийско управление Бургас- за закупуване на гориво , смазочни материали и резервни части – до 5 200 Е.
11.За пътуващия персонал – звено „Спешна медицинска помощ”, гр. Несебър  - 80% от стойността на билета /карта/, съгласно заверен график на дежурствата.
12.За финансово подпомагане на жители на общината с хронична бъбречна недостатъчност – за хемодиализни процедури – 40 000Е. 
Средствата да се отпускат срещу представен документ за проведена процедура.
13.За финансово подпомагане на хронично болни, извън дотираните от републиканския бюджет, срещу документ за извършен преглед и документ за ползван превоз за отиване и връщане – до 6 000 Е. /хемодиализа контролни прегледи в гр.Бургас/.
14.За финансово подпомагане на Център за спешна медицинска помощ – филиал гр. Бяла – 6 000Е в т.ч. 5 000Е целеви разходи за поемане на транспортни разходи от местоживеене до месторабота на персонала, работещ  в филиала и 1 000Е за материали. Контрол по предоставяне и отчитане по този ред се осъществява от Директор дирекция „Здравеопазване , образование и соц.дейности“.
15.За финансово подпомагане на Център за спешна медицинска помощ – филиал гр.Несебър – 2 600Е. Контрол по предоставяне и отчитане по този ред се осъществява от Директор дирекция „Здравеопазване , образование и соц.дейности“.

16.Оправомощава кмета на общината да извършва компенсирани промени:


16.1.В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие че не се нарушават стандартите за делегираните от държавата дейности и няма просрочени задължения в съответната делегирана дейност.

16.2.В частта за местни дейности – между утвърдените разходи в рамките на една дейност или от една дейност в друга, без да изменя общия размер на разходите.

16.3.В разходната част на бюджета за сметка на резерва за непредвидени разходи .
17.Оправомощава кмета на общината да актуализира общинския бюджет с размера на постъпилите и разходвани средства от дарения и спонсорство, в съответствие с волята на дарителите и спонсорите.

18.Общински съвет –Несебър  определя разпоредителите с бюджет  от по-ниска степен по бюджета на Община Несебър, съгласно Приложение №7.
19.Възлага на кмета :


19.1. Да утвърди бюджетите на второстепенните разпоредители с бюджет.
19.2. Да организира разпределението на бюджета по тримесечия и да утвърди разпределението.
19.3. Да информира общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи.
19.4. Да включва информацията по чл.125 ал.4 от ЗПФ в тримесечните отчети и обяснителните записки към тях.

19.5. Да разработи детайлен разчет на сметките за средства от Европейския съюз по отделните общински проекти, в съответствие с изисквания на съответния Управляващ орган и на МФ.

20.Упълномощава кмета да предоставя временни безлихвени заеми от временно свободни средства по общинския бюджет и от сметките за средства за ЕС за авансово финансиране на плащания по проекти, 
финансирани със средства от ЕС и по други международни програми, включително и на бюджетни организации, чиито бюджет е част от общинския бюджет.
20.1. За всеки отделен случай кметът на общината определя или договаря срока на погасяване на заемите в съответствие с условията на финансиращата програма.

20.2. При предоставянето на временни безлихвени заеми от временно свободни средства по общинския бюджет да се спазват изискванията на чл.126 от ЗПФ.


20.3. При предоставянето на средства от сметките за средства от ЕС да се спазват изискванията на чл.104, ал.1, т.4 от ЗПФ.


20.4. Във всички останали случаи, при възникване на потребност от предоставяне на временни безлихвени заеми, кметът на общината внася предложение за предоставянето им по решение на Общински съвет.
21.Определя максимален размер на нов общински дълг в размер на 3 385 000Е.

22.Определя максимален размер на новите задължения за разходи, които могат да бъдат натрупани за 2026г. в размер на не повече от 15 на сто от средно годишния размер на отчетените разходи за последните четири години-8 230 000 Е.
23.Определя максимален размер на ангажиментите за разходи, които могат да бъдат поети през 2026г. в размер на не повече от 50 на сто от средно годишния размер на отчетените разходи за последните четири години- 27 440 000 Е, без ангажиментите , поети по чл.62 от ЗМТД и чл.52 ,ал.1, т.1 буква /г/ от ЗПФ/трансфери от други целеви разходи от държавния бюджет, вкл. и за местни дейности/
24.Упълномощава кмета: 

24.1.Да ползва временно свободните средства по бюджета на общината за текущо финансиране на одобрените по бюджета на 
общината разходи и други плащания, при условие че не се нарушава своевременното финансиране на делегираните от държавата дейности, и се спазват относимите за общините фискални правила по ЗПФ, като не се променя предназначението на средствата в края на годината.


24.2. Да разработва и възлага подготовката на общински програми и проекти и да кандидатства за финансирането им със средства по структурни и други фондове на ЕС и на други донори, по национални програми и от други източници за реализиране на годишните цели на общината за изпълнение на общинския план за развитие.


24.3. Да кандидатства за средства от централния бюджет и други източници за финансиране и за съфинансиране на общински програми и проекти.

25.На основание чл.52 ал.2 от ЗМСМА и чл.45 ал.1 т.2 от ЗПФ утвърждава показатели по населени места за 2026г. съгласно Приложение №8.
26.Доклад за проекто – бюджет на Община Несебър за 2026г. съгласно Приложение №9.
27.Приема за сведение Протокола от публичното обсъждане на бюджета, съгласно Приложение №10.
С уважение:  

КМЕТ НА ОБЩИНА НЕСЕБЪР
НИКОЛАЙ КИРИЛОВ ДИМИТРОВ
Изготвил:Антоанета Харизанова-- началник отдел „Бюджет“     
Съгласувал: Иван Гургов – зам.кмет” Бюджет и финанси”

